stanford-oval/wikipedia huggingface dataset:
קודאק בלאק
הערות שוליים

↑  "Kodak Black Changes Name to Bill K. Kapri - Rap-Up - Rap-Up". www.rap-up.com. נבדק ב-3 במאי 2018. {{cite web}}:  (עזרה)
↑  "Kodak Black Legally Changes Name". BallerStatus.com. 3 במאי 2018. {{cite web}}:  (עזרה)
↑  https://www.complex.com/music/2020/03/kodak-black-pleads-guilty-gun-charge
↑  Macadams, Torii (1 באוקטובר 2014). "Born in the Trap: An Interview with Kodak Black". Passion of the Weiss. {{cite web}}:  (עזרה)
↑  Clarkson, Brett. "How Kodak Black made it big — and could lose it all". sun-sentinel.com. נבדק ב-2019-11-13.
↑  "Everything You Need To Know About Kodak Black". HotNewHipHop. נבדק ב-2017-08-18.
↑  Clarkson, Brett. "How Kodak Black made it big — and could lose it all". Sun-Sentinel.com. נבדק ב-2017-08-18.
↑  Jerome, Cristina (2015-12-14). "Kodak Black Talks Drake Co-Sign, Getting Locked Up, and New Music for 2016". New Times Broward-Palm Beach. נבדק ב-2017-08-18.
↑  "Biography". Kodak Black. אורכב מ-המקור ב-3 בינואר 2017. נבדק ב-20 באוגוסט 2016. {{cite web}}:  (עזרה)
↑  Project Baby by Kodak Black, 2013-12-26, נבדק ב-2016-07-14
↑  Heart Of The Projects by Kodak Black, 2014-12-30, נבדק ב-2016-07-14
↑  Institution by Kodak Black, 2015-12-25, נבדק ב-2016-07-14
↑  Walker, Angus (24 באוקטובר 2015). "Drake Dances To Kodak Black On Instagram". HotNewHipHop. {{cite web}}:  (עזרה)
↑  "Kodak Black Reacts to the Drake Co-Sign: "You trying to show me you f**k with me or what?"".
↑  "Earl Sweatshirt Responds To Drake's Kodak Black Cosign". HotNewHipHop. נבדק ב-2017-08-18.
↑  "Kodak Black Signs Record Deal With Atlantic Records". 24hourhiphop.com. 21 באוקטובר 2015. אורכב מ-המקור ב-8 בדצמבר 2015. {{cite web}}:  (עזרה)
↑  Kodak Black, Billboard
↑  "Kodak Black - Chart history | Billboard". www.billboard.com. נבדק ב-2016-07-14.
↑  "Kodak Black Chart History: Billboard Hot 100". Billboard. נבדק ב-14 במרץ 2017. {{cite web}}:  (עזרה)
↑  "Kodak Black Chart History: Canadian Hot 100". Billboard. נבדק ב-14 במרץ 2017. {{cite web}}:  (עזרה)
↑  "Stream Kodak Black's New Album 'Painting Pictures'". XXL. נבדק ב-2017-06-08.
↑  "Kodak Black's 'Painting Pictures' Album Enters Top 5 of Billboard 200 Chart". XXL. נבדק ב-2017-08-18.
↑  Kodak Black - Project Baby 2 [Album Stream] | Stream [New Mixtape], נבדק ב-2017-08-18
↑  "Kodak Black Releases 'Project Baby 2: All Grown Up' Mixtape". XXL. נבדק ב-2018-03-11.
↑  Zidel, Alex (26 באוקטובר 2020). "Kodak Black Changes New Album Title, Shares Cover Artwork". HotNewHipHop. נבדק ב-26 באוקטובר 2020. {{cite web}}:  (עזרה)
↑  "Kodak Black Chart history: Billboard 200". Billboard. נבדק ב-7 בדצמבר 2018. {{cite web}}:  (עזרה)
↑  Ivey, Justin (24 במאי 2016). "Kodak Black Drops "Jewels"". XXL. {{cite web}}:  (עזרה)
↑  "Rapper Kodak Black Goes Hebrew Israelite". The Forward. נבדק ב-2017-08-09.
↑  "Rap Star Kodak Black Wants To Give Himself The Name Of A Biblical Priest". The Forward. נבדק ב-2017-08-09.
| --- | --- |
בקרת זהויות :  LCCN: no2016109667  MusicBrainz: 5ec1ecc6-4535-4911-a27a-e26343f4a189  VIAF: 6720147270385535700001   WorldCat (עם VIAF): 6720147270385535700001
קרל ססטה

קרל ססטה (בגרמנית: Karl Sesta;‏ 18 במרץ 1906 – 12 ביולי 1974) היה כדורגלן אוסטרי, ששיחק בעמדת הבלם.
ביוגרפיה

ססטה נולד ב-18 במרץ 1906 בזימרינג, וינה, של האימפריה האוסטרו-הונגרית של אז. הוא התחיל את הקריירה ככדורגלן בזימרינגר ב-1927 ושנה אחר כך עבר ל-FK טפליץ עימה זכה בתוארו הראשון, הגביע האוסטרי של 1931. ססטה עבר ב-1934 לאוסטריה וינה עימה זכה להצלחה כשזכה בגביע מיטרופה ב-1936. בתחילת הקריירה שימש בתור קשר אחורי ולאחר מכן בתור מגן שבעמדה זו הפך ססטה לאחד המגנים המודרניים הראשונים כשהתקדם במהירות לעבר רחבת היריב ויצר מצבי הבקעה לחברי קבוצתו.
במדי נבחרת אוסטריה ססטה ערך את הופעת בכורתו ב-1932 במשחק נגד צ'כוסלוקיה. הוא היה חלק מ"נבחרת הפלא" במונדיאל 1934 שהגיעה עד לחצי הגמר. במשחק על המקום השלישי כבש את שערו היחיד בנבחרת בהפסד 3–2. בסך ערך 44 הופעות עבורה.
לאחר שסופחה אוסטריה לרייך השלישי ססטה שיחק שלושה משחקים עבור גרמניה כשהראשון מביניהם היה ב-15 ביוני 1941 נגד קרואטיה. באותו משחק היה בן 35 ובכך היה לשחקן הראשון שעושה את הופעת הבכורה שלו בנבחרת הגרמנית בגיל מבוגר זה. שני משחקיו הנוספים היו לאחר מלחמת העולם השנייה.
תארים

הגביע האוסטרי (3): 1931, 1935, 1936
גביע מיטרופה: 1936
מקום רביעי בגביע העולם: 1934
ראם נאת' קובינד

ראם נאת' קובינד (בהינדי: राम नाथ कोविन्द; נולד ב-1 באוקטובר 1945) הוא פוליטיקאי הודי שכיהן כנשיא הודו בין השנים 2017–2022. השני מבני קאסטת הדלית שנבחר לתפקיד, והראשון מטעם מפלגת העם ההודית. כיהן כמושל ביהר (2015–2017)‏, והיה חבר ברג'יה סבהה בשנים 1994–2006.
ביוגרפיה

קובינד נולד ב-1 באוקטובר 1945 בהמחוזות המאוחדים של אגרה ואודה (אנ') (היום אוטר פרדש), בכפר חקלאי.
קובינד קיבל תארים במסחר ומשפטים מאוניברסיטת קאנפור, והחל לעבוד בעריכת דין, כשהוא מצרף ללשכת עורכי הדין בדלהי ב-1971.
קריירה פוליטית

קובינד החל את הקריירה הפוליטית שלו כשיכהן כיועץ מיוחד לראש ממשלת הודו מורארג'י דסאי בין 1977 ל-1978.
ב-1991 הצטרף קובינד למפלגת העם ההודית, וב-1994 נבחר לרג'יה סבהה מטעם אוטר פרדש. הוא כיהן ברג'יה סבהה במשך שתי כהונות, עד 2006.
ב-2015 מונה קובינד למושל ביהר.
קריירה פוליטית > נשיאות הודו

קובינד ניצח בבחירות לנשיאות הודו 2017 עם 65.65% מהקולות, בעוד שלמתמודדת האופוזיציה מיירה קומאר (אנ'), נרשמו 34.35%.
קובינד החל את כהונתו כנשיא ב-25 ביולי 2017, בהחליפו את פרנב מוקהרג'י. הוא כיהן עד 25 ביולי 2022, והוחלף בידי דרופדי מורמו.
חיים אישיים

ראם נאת' קובינד נישא ב-30 במאי 1974 לסאביטה קובינד ולהם בן ובת.
הערות שוליים

↑  Ram Nath Kovind resigns as Bihar Governor (20 ביוני 2017). "Ram Nath Kovind resigns as Bihar Governor". The Hindu. נבדק ב-20 ביוני 2017. {{cite news}}:  (עזרה)
↑  "With 65 percent votes, Kovind sweeps elections". Times of India. 21 ביולי 2017. {{cite news}}:  (עזרה)
| --- | --- |
בקרת זהויות :  PLWABN: 9810532417105606  GND: 1215942761  LCCN: n2017245728  VIAF: 14150565695906252633   WorldCat (עם VIAF): 14150565695906252633 
ערך זה הוא קצרמרבנושא אישים ובנושא הודו. אתם מוזמנים לתרום לוויקיפדיה ו.
קרישנה

ערך זה עוסק באל הינדי. אם התכוונתם למשמעות אחרת, ראו .
| --- | --- |

 תפקיד:  אל הינדואי
 תרבות:  הינדואיזם
 אב:  Vasudeva 
 אם:  Devaki 
 אחים:  סובהאדרה, בלאראמה 
 בן או בת זוג:  Rukmini, Bhadra, Lakshmana, Satyabhama, Jambavati, Nagnajiti, Kalindi, Mitravinda, Rohini, Lalita 
 צאצאים:  פראדיומנה, Samba 
 
קרישנה מנגן בחליל
קְרִישְנָה (‏कृष्णקובץ:Krishna.ogg‏Ⓘ‏, מסנסקריט: שחור-כהה, שובה לב, מושך ביותר) הוא אחד האלים ההודיים החשובים והפופולריים ביותר. בווישנויזם, קרישנה נחשב להתגלמות (אווטארה) השמינית של האל וִישְׁנוּ. אולם יש הרואים בקרישנה את האלוהות. כך למשל, על פי הגאודיה וישנוה קרישנה הוא המקור לאל וישנו ולא רק התגלות שלו.
קרישנה ועלילותיו מתוארים בפרוטרוט בבהגוואטה פוראנה הווישנאוית. קרישנה מתואר שם כתינוק, כילד שובב וכנער רועה בקר (קרישנה גופאלה), המנגן בחליל ומקסים את הנערות הרועות את בקרן ומפתה אותן. בין רועות הבקר, בולטת אהובתו הגדולה של קרישנה ראדהא, וסיפור אהבתה מוצג בגיטה גווינדה של המשורר הסנסקריטי ג'איה דווה. המאמינים בקרישנה מזדהים עם דמותה של ראדהא (המגלמת בעצמה את אהבתו של קרישנה) באהבתה לקרישנה וזוהי דרך מרכזית לשירות מסור ודבקות (בהקטי) באל קרישנה.
הופעה מרכזית אחרת של קרישנה במיתולוגיה ההודית היא בהגאוואד גיטה, שהיא חלק מתוך האפוס הסנסקריטי המהאבהארטה, וכן בחלקים אחרים של המהאבהארטה. קרישנה מופיע במהאבהארטה כנסיך וכיועץ. בבהגאוואד גיטה הוא מופיע כרכבו של הנסיך והלוחם הגדול ארג'ונה ומתגלה כדמות של מורה רוחני (גורו) המעניק לו הנחיות פילוסופיות, כשארג'ונה נתקף בספקות בשדה הקרב אם לצאת להילחם. במהלך הנאום הפילוסופי שהוא נושא לפניו הוא גם מתגלה לפניו כאל הגדול וישנו (שעל פי הגאודיה ווישנאווים אינו אלא היבט של קרישנה).
ראו גם

הינדואיזם
מיתולוגיה הינדואית
בהקטי
הרא קרישנה
בהגאוואד גיטה
וישנו
וישנויזם
סנסקריט
לקריאה נוספת

עמרם פטר, המיתולוגיה ההודית, ספרי תל אביב, 2001.
אופירה גמליאל, שיוה ביער האורנים: סיפורים מהמיתולוגיה ההודית, הוצאת כתר, 1999.
יוחנן גרינשפון, הינדואיזם: מבוא קצר, הוצאת מפה, 2005.
קים נוט, הינדואיזם, הוצאת ידיעות אחרונות, 1998.
איתמר תאודור, הבהגווד גיטא (תרגום מסנסקריט), הוצאת כרמל, 2002.
בהגוד-גיתא כפי שהיא, הוצאת "נאמנות ספרי בהקטיודאנתה", 2011
קרל פון גרולמן

| --- | --- |

קרל פון גרולמן
 לידה:  30 ביולי 1777 ברלין, ממלכת פרוסיה ממלכת פרוסיה (1750-1801)
 פטירה:  15 בספטמבר 1843 (בגיל 66) פוזנן, ממלכת פרוסיה ממלכת פרוסיה (1803-1892)
 מדינה:  ממלכת פרוסיה 
 צאצאים:  Sophie von Grolman 
 השתייכות:   הצבא הפרוסי
 תקופת הפעילות:  1791–1843 (כ־52 שנים)
 דרגה:  גנרל חיל הרגלים
 תפקידים בשירות
 ראש המטה הכללי מפקד הדיוויזיה ה-9 מפקד הקורפוס ה-5
 פעולות ומבצעים
 המלחמות הנפוליאוניות
 עיטורים
 פור לה מריט  דרגה רביעית במסדר גאורגיוס הקדוש  אות מסדר העיט הלבן  אביר במסדר אלכסנדר נבסקי  מסדר העיט האדום, דרגה 1 
 
קרל וילהלם גיאורג פון גרולמן (בגרמנית: Karl Wilhelm Georg von Grolman;‏ 30 ביולי 1777 – 15 בספטמבר 1843) היה גנרל פרוסי אשר שימש כראש המטה הכללי של הצבא הפרוסי בין 1814–1819.
ביוגרפיה

גרולמן נולד בברלין ב-30 ביולי 1777. הוא היה נצר למשפחת אצולה מווסטפאליה שהיגרה לפרוסיה. אביו היינריך דיטריך פון גרולמן היה נשיא בית המשפט העליון הפרוסי. ב-1791 הוא התגייס לצבא הפרוסי, וב-1797 הועלה לדרגת לויטננט משנה. הוא לחם בקרבות מלחמת הקואליציה הרביעית ובסופה הועלה לדרגת מאיור. לאחר המלחמה היה חבר בוועדה שהקים הגנרל גרהרד פון שרנהורסט שהובילה את הרפורמה בצבא הפרוסי. עם זאת גרולמן חפץ להילחם בצרפתים, ולפיכך ב-1809 הוא עזב את הצבא הפרוסי והתגייס לצבא האוסטרי. הוא לחם במערכה בסקסוניה במסגרת מלחמת הקואליציה החמישית. ב-1810 הביסו הצרפתים את האוסטרים, וגרולמן נאלץ להימלט לבריטניה. לאחר מכן הוא עבר לספרד, התגייס לצבא הספרדי ולחם במלחמת חצי האי כמפקד גדוד. בינואר 1812, במהלך המצור על ולנסיה, הוא נלכד בשבי הצרפתי. הוא הובל לצרפת, אולם הצליח להימלט לשווייץ ומשם לבוואריה.
במרץ 1813 הכריזה פרוסיה מלחמה על צרפת כחלק מהקואליציה האנטי-צרפתית השישית. הוא לחם במרבית הקרבות של המלחמה, ולאחריה, ב-3 ביוני 1814, הוא מונה לראש המטה הכללי הפרוסי. הוא השתתף בקונגרס וינה כחלק מהמשלחת הפרוסית, אולם ב-1815, בעקבות חזרתו של נפוליאון בונפרטה מגלותו באי אלבה, הוא חזר לברלין כדי לפקח על הכוחות הפרוסיים שיצאו מחדש למלחמה.
בנובמבר 1819 הוא עזב את הצבא. חמש שנים לאחר מכן הוא חזר לשירות ומונה למפקד הדיוויזיה ה-9. במרץ 1832 הועבר לפקד על הקורפוס ה-5. ב-1837 הוא הועלה לדרגת גנרל. הוא נפטר ב-15 בספטמבר 1843 בפוזנן, שם נמצאה מפקדת הקורפוס שלו.
קרל פון האזה

| --- | --- |

 לידה:  25 באוגוסט 1800 נידרשטיינבאך, הרפובליקה הפדרלית של גרמניה 
 פטירה:  3 בינואר 1890 (בגיל 89) ינה, הקיסרות הגרמנית 
 ענף מדעי:  היסטוריה של הנצרות, Protestant theology 
 מקום לימודים:  אוניברסיטת לייפציג  אוניברסיטת ארלנגן-נירנברג  אוניברסיטת טיבינגן 
 מוסדות:  אוניברסיטת פרידריך שילר 
 פרסים והוקרה:  מסדר בית סקסוניה-ארנשטיין 
 בן או בת זוג:  פאולינה הרטל (12 בספטמבר 1831–ערך בלתי־ידוע) 
 צאצאים:  קרל אלפרד פון האזה, פאול ארווין פון האזה, אוסקר פון האזה 
 
קרל פון האזה (בגרמנית: Karl August von Hase; ‏ 25 באוגוסט 1800, שטיינבך - 3 בינואר 1890, ינה) היה תאולוג והיסטוריון של הכנסייה גרמני.
הוא כיהן כפרופסור באוניברסיטת פרידריך שילר בינה.
ביוגרפיה

קרל האזה נולד בעיירה קטנה בסקסוניה. הוא התחיל ללמוד באוניברסיטת לייפציג. בעקבות השתתפותו בארגון סטודנטים שפעילותו נאסרה הוא סולק מהאוניברסיטה ועבר ללמוד בארלנגן. גם שם פעילותו בארגון סטודנטים הקשה לסיים את הלימודים ולקבל תואר. בסופו של דבר הוא הצליח לסיים את לימודי תואר באוניברסיטת טיבינגן בשנת 1823. בהמשך הוא קיבל הסמכה לתואר שלישי בלייפציג. הוא קיבל הזמנה לעבור לאוניברסיטת ינה ולכהן בה כפרופסור לתאולוגיה. קרל האזה הסכים בתנאי שהוא יוכל לסיים את נסיעתו לאיטליה.
החל משנת 1828 היה פעיל בלשכת הבונים החופשיים "אפולו".
קרל האזה הגיע לינה בשנת 1829 ועבד בה עד לפרישה בשנת 1883. במהלך תקופה זו הוא כיהן גם כרקטור של האוניברסיטה. לקראת פרישת הוא קיבל תואר ברון ומספר עיטורים על הישגיו במהלך עבודתו באוניברסיטה.
בעבודותיו פון האזה ניסה לגשר בין מדע לבין תורת הכנסייה הלותרנית. יחד עם זאת הוא לא תמך ברציונליזם ואף תקף את נציגיו על כך שהם מזניחים את החשיבות ההיסטורית של הכנסייה. דעותיו פורטו בספרו Evangelisch-protestantische Dogmatik שפורסם לראשונה בשנת 1826 ועבר מספר מהדורות. הספר הפופולרי שלו Kirchengeschichte, Lehrbuch zunächst für akademische Vorlesungen פורסם לראשונה בשנת 1834, המהדורה ה-12 יצאה בשנת 1900 ובשנת 1870 הספר תורגם לאנגלית.
פון האזה כתב מספר ספרי ביוגרפיה על פרנציסקוס מאסיזי, קטרינה מסיינה וספר Neue Propheten שכלל ביוגרפיה של  ז'אן ד'ארק, סבונרולה ותומאס מינצר.
ספרו Handbuch der protestantischen Polemik gegen die Römisch-katholische Kirche יצא לאור לראשונה בשנת 1862 ותורגם לאנגלית בשנת 1900.
קרל פון האזה נפטר בינה בשנת 1890 בגיל 90. היו לו מספר בנים ובנות. אחד הבנות הייתה נשואה לאוטומר דומריך. דיטריך בונהופר הוא בין צאצאיו.
קרל פון האקה

| --- | --- |

קרל פון האקה
 לידה:  8 באוגוסט 1768 גוט פלאטוב, ממלכת פרוסיה ממלכת פרוסיה (1750-1801)
 פטירה:  19 במאי 1835  (בגיל 66) קסטלמארה די סטביה, ממלכת שתי הסיציליות ממלכת שתי הסיציליות
 מדינה:  ממלכת פרוסיה 
 השתייכות:   הצבא הפרוסי
 תקופת הפעילות:  1785–1833 (כ־48 שנים)
 דרגה:  גנרל חיל הרגלים
 פעולות ומבצעים
 מלחמות המהפכה הצרפתית המלחמות הנפוליאוניות
 עיטורים
   פור לה מריט   מסדר העיט השחור   מסדר העיט האדום
 
קרל גיאורג אלברכט ארנסט פון האקה (בגרמנית: Karl Georg Albrecht Ernst von Hake;‏ 8 באוגוסט 1768 – 19 במאי 1835) היה גנרל פרוסי אשר כיהן כראש המטה הכללי וכשר המלחמה של פרוסיה בין 1808–1812, ושוב בין 1819–1833.
ביוגרפיה

האקה נולד ב-8 באוגוסט 1768 בגוט פלאטוב. הוא היה בן למשפחת אצולה פרוסית ותיקה. אביו, קרל פרידריך פון האקה, היה סגן ראש ממשלת פרוסיה. ב-1780 הוא נשלח לחצר המלכות בברלין כדי לשמש כנושא כלים עבור המלך פרידריך הגדול. ב-1785 הוא החל לשרת בצבא הפרוסי. הוא הוצב ברגימנט המשמר (מס' 15) וב-1788 הועלה לדרגת לויטננט משנה. ב-1792 הוא הצטרף לחיל המשלוח הפרוסי שנשלח לדכא את המהפכה הצרפתית. הוא השתתף במצור על מץ ובקרב ואלמי. ב-1793 הוא השתתף בקרב פירמזנס ועל חלקו בקרב עוטר בפור לה מריט. לאחר מכן חזר לברלין והוצב במטה הכללי.
ב-1799 הוא מונה לשלישו הצבאי של הגנרל ויכארד פון מלנדורף. ב-1804 הוא הועבר לשמש כשלישו של הנסיך היינריך. ב-17 ביוני 1810, בלחץ הקיסרות הצרפתית, נאלץ פרידריך וילהלם השלישי, מלך פרוסיה לפטר את גרהרד פון שרנהורסט ששימש כרמטכ"ל וכשר המלחמה בו זמנית, והאקה נכנס לשני התפקידים במקומו. בפועל, השפעתו הייתה מועטה. שרנהורסט הוביל בצבא הפרוסי רפורמה מקיפה, ונותר דמות דומיננטית ומשפיעה גם לאחר פיטוריו. המלך לא בטח בהאקה, ומינויו נועד רק כדי להרגיע את הצרפתים. ההחלטות בפועל התקבלו בידי שרנהורסט. במרץ 1812 הוא עזב את התפקיד. במאי של אותה שנה הוא הועלה לדרגת גנרל-מאיור.
לאחר שפרוסיה הצטרפה למלחמת הקואליציה השישית, מונה האקה למפקח על גיוס הכוחות. לאחר מכן הוא מונה לנציג הפרוסי במפקדה העליונה של בעלות הברית שבראשה עמד הנסיך שוורצנברג. הוא השתתף בקרב לייפציג וזכה בתוספת של עלי אלון לעיטור הפור לה מריט שלו. הוא השתתף גם בקרב ווטרלו ופיקד על הבריגדה ה-13. ב-28 ביוני 1815 הוא הועבר לפקד על הכוחות הפרוסיים בצרפת. לקראת סוף אותה שנה הוא חזר לפרוסיה ומונה למפקד חיל המצב בדנציג ואז למפקד חיל המצב בגלוגאו. ב-1816 הוא מונה למפקד אזור הריין.
ב-26 בדצמבר 1819 הוא נכנס לכהונה שנייה כרמטכ"ל וכשר המלחמה. הוא כיהן בשני התפקידים עד 20 באוקטובר 1833 אז נאלץ לפרוש בשל מצבו הבריאותי. הוא עבר להתגורר באיטליה, ונפטר בקסטלמארה די סטאביה ב-19 במאי 1835.
רום טיסה

תמונה של מטוס איירבוס A380 הטס ב־FL400
בתעופה, רוּם טִיסָה (באנגלית: Flight Level, בראשי תיבות: FL) הוא גובה כלי טיס לפי לחץ אוויר סטנדרטי ומבוטא במאות רגל. הלחץ שנקבע הוא לפי אטמוספירה תִקנית בינלאומית (ISA) שהוא 1,013.25 הקטופסקל (hPa) או 29.92 אינץ' כספית (in/Hg). אמנם אם מכיילים את מד הגובה של כלי הטיס לפי כוונון זה לא מקבלים את הגובה המעשי של כלי הטיס מעל גובה פני הים, אבל זה יוצר אחידות בין המטוסים ומקל על הניווט, הניהול וההפרדה בין כלי טיס בנתיבי הטיסה הגבוהים.
רקע

מדי גובה ברומטריים של כלי טיס מודדים לחץ אוויר מקומי. לחץ האוויר משתנה לפי הגובה אבל גם לפי תנאים אטמוספיריים מרובים, דוגמת טמפרטורה וכדומה. בשביל לקבל קריאת גובה מעשית מעל הים נדרש לכייל מדי גובה אלה למדידת לחץ בתחנה מטאורולוגית מקומית.
כאשר מדובר בניווט אזורי קצר טווח, צוות האוויר יקבל עדכוני לחץ ייחוס מגורמי הבקרה והפיקוח המקומיים ויקבע את כוונון הלחץ במד. בטיסות אלה מודעות לגובה המעשי היא קריטית, שכן היא מאפשרת שמירה על מרחק בטוח מהקרקע או לשמור על גובה נכון בשלבי הטיסה והנחיתה.
אבל כאשר מדברים על שיוט בגבהים רמים, האופייניים לנתיבי הטיסה הבינלאומיים, קרבה לקרקע או לגורמים טופוגרפיים לא רלוונטית ברוב המקרים. אך מכיוון שכלי טיס הטסים בנתיבים הגבוהים יעברו על פני אזורי לחץ מרובים ולעיתים על פני אזורי לחץ בהם אין אפשרות לבצע מדידה, כגון באוקיינוסים, הסיכון בטעות בכיול מד הגובה גדל. אם צוות האוויר או הבקר שוכחים לבצע את הכיול, המטוס יכול לרדת ולעלות לאורך המסלול באלפי רגל ודבר זה מקשה על שמירת מרחק בטוח בין כלי טיס הטסים בגבהים שונים אבל באותו האזור או הנתיב.
בגלל בעיה זו, מטוסים הטסים מעל גובה מסוים הנקבע על ידי רשות התעופה המקומית, עוברים לטוס לפי אטמוספירה תקנית בינלאומית (ISA). בשלב זה של הטיסה מד הגובה לא יציג את הגובה המעשי של כלי הטיס, שכן הלחץ התקני לרוב לא תואם ללחץ המקומי והמטוס צפוי לטוס על האיזובר (קו גובה בו הלחץ לא משתנה) אבל כל כלי הטיס יטוסו באותו שיעור שגיאה ולכן ישמרו על הפרדה בטוחה בקלות יתרה. יתרון נוסף בשיטה זאת הוא שמכיוון שהמטוס יטוס בלחץ זהה לאורך רוב שלב השיוט, צוותי האוויר יוכלו לקזז את הגאי המטוס, לקבוע כוח שיוט קבוע למנועים ולא לגעת בהם לאורך זמן, מה שיחסוך בשחיקה של ערנות הצוות וגם יחסוך בדלק.
הגדרה

גבהי רום טיסה הם גבהי לחץ (לפי אטמוספירה תקנית בינלאומית) המצוינים במאות רגל, כלומר את הגובה הנתון ברגל מחלקים ב־100. גובה של 32,000 רגל יצוין כ־"Flight Level 320" לדוגמה. רום טיסה שיוקצו לכלי הטיס יהיה כפולות של 500 רגל, כלומר גובה כזה ייגמר במספר 0 או 5.
בכתב רום טיסה מציינים בקידומת FL (בקשר רדיו תמיד מבטאים Flight Level) והמספר בעל שלוש הספרות ללא רווחים כלומר "FL295" לדוגמה, לגובה של 29,500 רגל.
ברוב המקרים הפרדה אנכית מינימלית ברום טיסה היא 2,000 רגל. אם כי החל משנת 2002 מאפשרים מינימת הפרדה אנכית מופחתת (Reduced Vertical Separation Minima או בראשי תיבות: RVSM) של 1,000 רגל בלבד בין גבהים של FL290 ל־FL410 לכלי טיס מוסמכים. הפרדה קטנה זו מאפשר כמות גבהי רום טיסה זמינים גדולה יותר בנתיבים אלה ונפח טיסות גדול יותר.
מעל FL410 מינימת ההפרדה גדלה ל־4,000 רגל כאשר מקצים גבהים אי זוגיים לדוגמה FL430 או FL510, אם כי מעט מאוד כלי טיס מסוגלים לשייט בגבהים של מעל ל-FL410.
ראו גם

כללי טיסת מכשירים
תעופה - מונחים
| תעופה • תעופה צבאית • תעופה אזרחית |
| --- | --- | --- |
| עקרונות | אווירודינמיקה • כוח עילוי • גרר • מספר מאך • זווית התקפה • הזדקרות • פרופיל אווירודינמי • עומס כנף • מערבולת • אפקט קואנדה • יחס גלישה • פינת ארון המתים | מטוס פעלולים ציור של כדור פורח מסוק |
| כלי טיס | מטוס • מסוק • כדור פורח • ספינת אוויר • דאון • המראה ונחיתה אנכית (VTOL) • המראה ונחיתה קצרה (STOL) | מטוס פעלולים ציור של כדור פורח מסוק |
| מבנה | כנף • כנפון קצה־כנף • מדף • מאזנות • ספוילר • מעצור אוויר • מוטת כנפיים • כונס אוויר • כני נסע • הגה גובה • הגה כיוון • תא הטייס • משטחי היגוי • קנארד | מטוס פעלולים ציור של כדור פורח מסוק |
| הנעה | מנוע בעירה פנימית • מנוע כוכבי (רדיאלי) • מדחף • מנוע סילון • היפוך דחף • מנוע מגח סילון • מנוע על-מגח סילוני • מנוע רקטי • חשמל | מטוס פעלולים ציור של כדור פורח מסוק |
| תופעות | גלגול הולנדי • צימוד אינרציאלי • בום על-קולי • התעבות סביב כלי טיס • אוסצילציה • ורטיגו • התקרחות | מטוס פעלולים ציור של כדור פורח מסוק |
| מערכות | מחווני טיסה • צינור פיטו • מכל דלק נתיק • מצנח בלימה • אוויוניקה • מערכת בקרת טיסה • חיווט תעופתי • קופסה שחורה | מטוס פעלולים ציור של כדור פורח מסוק |
| שלבי טיסה | הסעה ודחיפה • המראה • טיפוס • הנמכה • שיוט • נחיתה • אווירובטיקה • הקפה | מטוס פעלולים ציור של כדור פורח מסוק |
| מקצועות | צוות אוויר • טייס  • מהנדס טיסה • צוות קרקע • הנדסת אווירונאוטיקה | מטוס פעלולים ציור של כדור פורח מסוק |
מונחים בתעופה
תרשים המדגים קווי איזובר בגבהים שונים ואיך הם עשויים להתנהג
קמיצה

ערך זה עוסק בעבודה שנעשית בקורבן מנחה בבית המקדש. אם התכוונתם לאצבע הנקראת על שמה של עבודה זו, ראו .
| --- | --- |
 תלמוד בבלי:  מסכת מנחות ו - ח
 משנה תורה:  משנה תורה לרמב"ם, הלכות פסולי המוקדשין, פרק י"א
 
הקמיצה - נטילת מעט מהסולת (ולפעמים גם השמן) המונח בכלי השרת
בהלכה היהודית, קמיצה היא אחת מהעבודות בבית המקדש, הנעשות בקרבן מנחה. הקמיצה נחשבת לעבודה, ומהותה - נטילת אובייקט המוקטר על המזבח ממקומו הקודם (בדומה לקבלת הדם) ולכן עליה להעשות על ידי כהן.
אופן הקמיצה

הקמיצה נעשית על ידי כהן העובד במשמרת השבועית שבבית המקדש. הוא שולח את ידו הפתוחה לכיוון כלי השרת בו מונח הסולת המוקדשת למנחה (לעיתים גם שמן ולבונה), לחלק מהמפרשים נוטל חלק מהמנחה בשלוש אצבעותיו האמצעיות על ידי סגירת האצבעות (שמותיהם: אצבע, אמה, וקמיצה אצבע הקראת על שם פעולה זו), ובשתי האצבעות הצדדיות הוא משתמש כדי להוציא מכף היד את חלקי הקמח שלא נתחבו בתוך שלוש האצבעות, שכן חלקים אלו פסולים להקרבה, ואסור שינטלו יחד עם הקמח שנקמץ. במשנה נזכרת הלכה זו במילים אלו: ”אמרו: הקומץ היתר והחסר פסול, ואיזהו היתר שקמצו מבורץ וחסר שקמצו בראשי אצבעותיו” (משנה מנחות א ב). לדברי מפרשים אחרים (והרמב"ם בכללם) הקמיצה נעשית בחמש אצבעות.
במקרה שבמנחה מעורבים גם שמן ולבונה, עליו לקמוץ גם את השמן המעורב בקמח, אך לא את הלבונה. אם קמץ ועלה בידו צרור או גרגר מלח או קורט של לבונה פסול, מפני שבמקרה שעלה גרגיר מלח או לבונה בתוך הקומץ, נמצא חסר משיעור הקמח שצריך להיות בתוך הקמיצה, והרי זו כקמיצה חסרה שפסולה.
כלי הקמיצה

הקמיצה נעשית מתוך כלי שרת - לתוך כלי שרת. נחלקו חכמי התלמוד האם כלי השרת שקומצין ממנו, יכול להיות גם על הקרקע, או עליו להיות דווקא בידי כהן. לפי שיטת אבימי ותלמידו רב חסדא, על הכהן לאחוז את הכלי בידו בשעת הקמיצה, וגם הכלי שלתוכו מניחים את הקומץ, צריך להאחז ביד כהן.
לפי זה לפעולת הקמיצה נצרכים שלושה כהנים: הכהן הקומץ, הכהן האוחז את כלי השרת שבתוכו מונחת הקורבן מנחה וממנו נעשית הקמיצה, וכהן שלישי שאוחז בידו כלי שרת אחר - ריק - אשר לתוכו נעשית הקמיצה.
לעומת זאת, פוסק רב ששת, כי גם אם הכלי מונח על הקרקע, ניתן לקמוץ מתוכו. לדבריו, ישנה ראייה מפורשת להלכה זו: כאשר נטלו הכהנים את שתי כפות הלבונה משולחן הפנים, הם לא הגביהו את השולחן; ומכיוון שמהותן שתי העבודות שוות - נטילה מכלי לצורך הקטרה - מוכח כי הקמיצה כשרה גם אם נעשית מכלי שרת שנמצא על גבי הקרקע.
רבא, הסתפק באופן דומה לגבי פעולת ההנחה: האם יש להניח את הקומץ לתוך כלי האחוז ביד כהן ואינו מונח על גבי הקרקע, או שמא גם אם הכלי מונח על גבי הקרקע הוא כשר. השאלה היא האם יש ללמוד ממנחה, שהנחתה בכלי השרת כדי לקדש אותה בקדושת קרבן מנחה כשרה גם כאשר הכלי מונח על גבי הקרקע, או מקבלת דם השחיטה בכלי שרת האחוז בידי כהן כדי לזרקו על המזבח.
מסקנת רבא היא שהנחת הקומץ בכלי שרת אחר דומה יותר לדם, שכן שתי הפעולות נעשות כדי לקבל ולהקטיר על המזבח, ולכן על הכלי להיות ביד כהן.
פסולי קמיצה

במקרה שהקמיצה נעשתה באיסור על ידי זר - אדם שאינו כהן; - אדם שאחד מקרוביו מת באותו יום; טבול יום; מחוסר בגדים; מחוסר כיפורים; כהן שלא רחץ ידיו ורגליו לפני העבודה; ערל; טמא; כהן שיושב במקום לעמוד ככתוב בפסוק "לעמוד לשרת"; או כהן העומד על גבי כלים, על גבי בהמה או על רגלי חבירו - הקמיצה פסולה.
נחלקו חכמי המשנה, אם הקמיצה נעשתה בפסול, האם ניתן להחזיר את הקמח שנקמץ חזרה לכלי השרת, ובכך להכשיר את הכלי לקמיצה חוזרת באופן כשר. לפי רבי יהודה בן בתירה ניתן להחזיר את הקומץ לכלי שרת, אך חכמים חולקים עליו.
נחלקו חכמי המשנה והתלמוד בשיטת רבי יהודה בן בתירא, האם דבריו אמורים גם אם הקומץ הפסול כבר הונח בכלי שרת אחר - ובכך השלים למעשה את הקמיצה (אם כי באופן פסול), כלומר האם גם אז ניתן להחזיר את הקומץ לכלי השרת הראשון או לא. לפי שיטת רבי יוסי בן יוסי בן יאסיין ורבי יהודה הנחתום עם ההנחה הקמיצה נפסלה סופית ואין שום דרך להכשירה, אלא יש להביא מנחה אחרת בכלי שרת. לעומת זאת סבור רב, שגם באופן כזה הקמיצה לא נפסלה סופית, וניתן להחזירה לכלי השרת הראשון כדי לבצע שוב את הקמיצה באופן ראוי, שכן קמיצת פסולים אינה נחשבת לקמיצה כלל.
פסולי קמיצה > שיטת רבי יוסי בן יוסי בן יאסיין ורבי יהודה הנחתום

חכמי התלמוד התקשו בהבנת שיטת רבי יוסי בן יוסי בן יאסיין ורבי יהודה הנחתום: אם קמיצת הפסולים נחשבת לקמיצה, עליה להפסל לפני הנחת הסולת בכלי השרת; ואם קמיצת פסולים אינה נחשבת כקמיצה כלל, מדוע הנחתה בכלי שרת פוסלת את המנחה כך שלא ניתן להחזיר את הקומץ לכלי הראשון ולקמוץ שוב?
מכאן למדו חכמי התלמוד שני חידושים:
הקמיצה היא מעשה מתמשך, בן שני שלבים: האחד הוא נטילת הקומץ מכלי השרת הראשון, והשני הוא הנחת הקומץ בכלי השרת השני. כל עוד לא הושלמו שני שלבים אלו ניתן להחזיר את הקומץ לכלי השרת הראשון, ולקמוץ שוב, כראוי; אך אם הונח הקומץ בכלי השרת השני, נפסלה המנחה.
אין הנחת הקמיצה בכלי השרת מקדשת את הקומץ אלא אם הונח מדעת, על מנת שיתקדש בכך - שהרי הפסולים יכולים להשיב את הקומץ לכלי השרת הראשון, ואין הדבר נחשב להשלמת מעשה הקמיצה.
הערות שוליים

↑  קמיצה, באתר מכון המקדש.
אופן הקמיצה
קרל פון ובר

| --- | --- |
אין תמונה חופשית
 לידה:  23 באוגוסט 1892 גייזלבאך, הקיסרות הגרמנית הקיסרות הגרמנית
 פטירה:  20 ביולי 1941 (בגיל 48) קרסני-רוסל ליד סמולנסק, ברית המועצות ברית המועצות
 מדינה:  הרייך הגרמני 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1911–1941 (כ־30 שנה)
 דרגה:   גנרל מיור (ורמאכט)
 תפקידים בשירות
 מפקד דיוויזיית הפאנצר ה-17
 פעולות ומבצעים
 מלחמת העולם הראשונה   מלחמת העולם השנייה
 עיטורים
  צלב הברזל דרגה ראשונה   צלב הברזל דרגה שנייה
 
גנרל קרל ריטר פון ובר (בגרמנית: Karl Ritter von Weber;‏ 23 באוגוסט 1892 – 20 ביולי 1941) היה מפקד בוורמאכט שפיקד על כוחות במלחמת העולם השנייה.